VS002074
Datum: 1998-07-22T02:00:00.000+02:00
datum_sodbe_i_stopnje: 2005-02-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 86.379,54 EUR
opombe: II Ips 155/2007 Reviziji tožene stranke je bilo delno ugodeno, revizijsko sodišče je presodilo, da je tožnik s 15% soprispeval k nastanku škode.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

## Škodni dogodek

Poškodba v delovni nesreči pri delu z bagrom v kamnolomu.

## Poškodba

Zmečkanina leve goleni, zlom desne stegnenice, zlom desnih sramničnih kosti in desne sednice, udarnina glave in prsnega koša, večja raztrganina v predelu leve stegnenice in levega komolca ter poškodbeno šokovno stanje; udarnina pljučnega tkiva z izlivom krvi v desni pljučni prostor in zlom nosnih kosti; trpel je tudi depresivne epizode in psihoorganski sindrom, ki je sledil politraumatični prizadetosti; najprej amputacija leve goleni in nato še reamputacija leve spodnje okončine v spodnji tretjini stegnenice.

## Telesne bolečine

25.037,55 EUR 14 dni hude, srednje 1 mesec, srednje občasne 60 dni, lahke z občasnimi srednjimi, predvsem v obliki fantomskih bolečin 1 leto, občasne lahke in srednje so trajne.

#### Hospitalizacija

Operacija z amputacijo in fiksacija desne stegnenice z intramedularnim žebljem, nato dalj časa na intenzivni negi, na umetnem dihanju, močnejša zdravila proti bolečinam in uspavala, tako, da se tega obdobja zdravljenja ni povsem zavedal; drenaža poškodbe desne pljučne votline in reamputacija. Še enkrat je bil hopitaliziran, ko so mu odstranili dva vijaka iz stegnenice.

#### Ambulantno zdravljenje

Številni pregledi pri kirurgu, psihiatru, urologu, dermatologu in osebnem zdravniku.

#### Rehabilitacija

Rehabilitacija na Institutu za rahabilitacijo.

#### Nevšečnosti med zdravljenjem

Uspavala, zdravila proti bolečinam, hoja z berglami.

## Strah

4.172,92 EUR Hud primarni strah ob dogodku in do oskrbe ter prejema zdravil. Sekundarnega strahu v obdobju, ko se po poškodbi ni povsem zavedal ni trpel, intenzivnega pa je doživel, ko je videl amputirano nogo, invalidnost, skaženost. Zaskrbljen je za službo, za preživetje, za izid zdravljenja. Strah je pri tožniku povzročil trajno prizadetost na njegovi duševnosti, dalj časa se je zdravil pri specialistu psihiatru; še danes ima psihične motnje, depresivno prizadetost zaradi invalidnosti, motnje zadrževanja urina in trajne nesposobnosti spolnega življenja.

## Zmanjšanje življenjske aktivnosti

50.909,69 EUR Trajni invalid težje stopnje; trajna ZŽA v višini 80%. Uporaba nadkolenske proteze in bergel pri hoji, otežena in šepajoča hoja, oteženo daljše sedenje, oboje zaradi bolečin v medeničnem obroču in križu ter desnem stegnu; ni sposoben srednje daljše hoje, daljše stoje in večurnega sedenja; zaradi okvare krna mu tudi uporaba proteze ni omogočena vsak dan; pred poškodbo se je rekreativno ukvarjal z nogometom in košarko, sedaj se ne more več. Trpi še za psihoorganskim sindromom, je depresiven. Ni sposoben opravljati nikakršnih fizičnih del oziroma pridobitnih del, na kmetiji delata sinova in žena. Se tudi hitro razburi, počuti se odveč, sinova se ga sramujeta, trpijo vsi člani družine. Delna nezmožnost zadrževanja urina in posledično poseben način osebne nege.

## Skaženost

6.259,38 EUR V močni obliki zaradi amputacije, nadkolenske proteze, bergel in šepajoče hoje, brazgotine v predelu obeh stegen, komolca in deformacija nosu. Počuti se sramotno, vsi ga sprašujejo, trpi lažje trajne in občasno srednje hude duševne bolečine.

**Zveza:**

ZOR člen 200, 203